钦定古今图书集成/明伦汇编/官常典/第648卷 > 郭南
## 钦定古今图书集成/明伦汇编/官常典/第648卷 > 郭南

按《明外史循吏传》：“南正统初为常熟知县，勤敏善理
剧，甚得民心。民素患差徭，南召父老谕曰：‘令尔输米
四石，准役一岁，可乎’？父老顿首曰：‘往者一岁之役，费
至五六金，今如明府言，止一金耳，奚不可’？乃为仓贮
之，以给役费。岁终钧考，费止三之二，遂减下岁之输，
民益欢悦。僚属有事于乡者，严与之约，以食物随行”，
过期即继之，俾勿扰下。其惜财爱民，皆此类也。县产
软栗，南食之而甘，叹曰：“后必有以此进贡者，为吾民
永世害矣。”命悉拔之。十二年以老致仕。父老及宦于
朝者，交章乞南还任，英宗许之。